สวัสดีค่ะ คือประจำเดือนหนูมาไม่หยุดเลยค่ะ เป็นมา2-3เดือนแล้ว คือไม่ได้มาเยอะมาก ทุกวันจะมาช่วงเช้า พอตกบ่ายก็จะไม่มี คือบางทีก็จะหยุดไปเกือบอาทิตย์ แล้วประจำเดือนก็จะมาใหม่ ตอนนี้หนูมีโรคประจำตัวเป็น SLE จะเกี่ยวข้องกับโรคนี้ด้วยมั้ยคะ
สวัสดีค่ะ ประจำเดือนมามากผิดปกตินั้น คือมาเกิน 7 วันขึ้นไป อาจมีสาเหตุมาจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดเบื้องต้นแนะนำกลับไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุ ตัวโรค SLE อาจทำให้มีเรื่องภาวะซีดหรือเกล็ดเลือดต่ำได้ แต่มักไม่ค่อยมาด้วยเลือดออกมากทางช่องคลอดค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์